**עשב חם כאש - קניין רוחני בתעשיית הקנאביס הרפואי**

מאת אברהם חרמון, סוכן פטנטים בארה"ב, עורך פטנטים בישראל

(Avraham.Hermon@jmbdavis.com)

קניין רוחני ממלא תפקיד חשוב בתעשיית הקנאביס הרפואי. שחקנים רבים בתעשייה משתמשים בסוג אחד או יותר של זכויות קניין רוחני כדי להעלות את ערך עסקיהם.

חברות הפעילות בתחום הקנאביס הרפואי משתמשות בסוגים שונים של זכויות קניין רוחני, לרבות פטנטים על אמצאה/יוטיליטי, מדגמים, זכויות מטפחי צמחים, פטנטים על צמחים, סימני מסחר וסודות מסחריים. האסטרטגיה בבחירת סוג הקניין הרוחני לקנאביס רפואי חדשני צריכה להיות תלויה בטיבו של המוצר שאותו מפתחים. עבור חברות המפתחות מוצרי פרמה חדשים המורכבים מקנבינואידים, פטנט יוטיליטי עשוי להיות סוג הקניין הרוחני המתאים ביותר, בעוד שחברות המפתחות זני קנאביס חדשים עשויות להפיק תועלת מזכויות מטפחי צמחים ופטנטים על צמחים.

במהלך 5-10 השנים האחרונות גדל במהירות היקף הפטנטים ובקשות הפטנטים הקשורים לקנאביס. תרשים 1 להלן מדגים את המספר העולה של בקשות פטנט לקנאביס רפואי שהוגשו בשנים 2010-2017 במשרד הפטנטים וסימני המסחר בארה"ב (USPTO), ותרשים 2 מראה את מספר הבקשות הבינלאומיות לפטנטים על פי האמנה לשיתוף פעולה בענייני פטנטים [[1]](#footnote-1)(PCT).

מספר בקשות הפטנט שהוגשו גדל בהתמדה מאז 2014, דבר המעיד על מחקר ופיתוח מוגברים בתחום זה. סקירה של סוגי הבקשות שהוגשו לאחרונה מראה שרוב הבקשות קשורות להרכבים המכילים מגוון של קנבינואידים פעילים ולפורמולציות לטיפול מקומי או לצריכה דרך הפה.

אף שמספר הבקשות לפטנט גדל בהתמדה, המבקשים נתקלו בקשיים בקבלת פטנטים בתחומים מסוימים. אחד הקשיים נובע מכך שמשרד הפטנטים וסימני המסחר בארה"ב צמצם את ההגדרה של "נושא כשיר פטנט" לאור ההלכה הפסוקה העדכנית בארה"ב. על פי הפרקטיקה הנהוגה בתחום הפטנטים בארה"ב נשללות בדרך כלל תביעות לפטנט שנושאן מצוי בטבע. בעבר, אם הצליח ממציא לבודד תרכובת פעילה חדשה מצמח או מאורגניזם חי אחר, הוא היה יכול לתבוע אותה כתרכובת בצורתה "המבודדת". אולם ב-2013, בית המשפט העליון של ארה"ב פסל[[2]](#footnote-2) תביעות פטנט הקשורות לחומר "מבודד" המצוי בצורה טבעית. משרד הפטנטים וסימני המסחר בארה"ב אימץ את הפסיקה הזאת ואף דחה פטנטים שנתבעו בהם הרכבים הכוללים עירוב של חומרים המצויים באופן טבעי.

כדי להימנע מקשיים אלה ניתן לנסח תביעות פטנט במספר דרכים. מומלץ למבקשי פטנטים להתייעץ עם עורך פטנטים מיומן כדי להימנע ממלכודות אפשריות כאלה בעת תהליך ההכנה וההגשה של בקשות בתחום הקנאביס הרפואי.

ד"ר וויליאם לווין, המנכ"ל של איזון פרמה, מחזק נקודה זו באופן ברור: הסיבה שהגענו לבסוף לעבוד עם ג'יי.אם.בי, לאחר שעבדנו עם כמה משרדי פטנטים, היא שהיינו מעורבים במו"מ אינטנסיבי ואגרסיבי מאוד עם חברת פארמה אחת, ובמהלך תהליך זה נפגשתי עם אברהם. הוא היה עורך פטנטים עם יתרון מסחרי גדול מאוד, מפני שהיה לו ניסיון בעבודה עם שני הצדדים: שבירת פטנטים של אנשים אחרים ועקיפת פטנטים אחרים, וגם פיתוח פטנטים חדשים. נעזרתי בסט הכישורים הזה מפני שלי אין אותו, ועבורי זאת היתה חוויית למידה."

© זכויות יוצרים ג'יי אם בי דיוויס בן-דוד, ירושלים, ישראל 2018. כל הזכויות שמורות.

**כיתובים בתרשימים**

פרסומים לפי שנים

תרשים 1 – משרד הפטנטים וסימני המסחר האמריקאי

תרשים 2 – האמנה לשיתוף פעולה בפטנטים

1. בהתבסס על חיפוש לפי מילת מפתח במאגרי מידע לפרסומי פטנטים, הנגישים לציבור, של משרד הפטנטים וסימני המסחר בארה"ב ושל ארגון הקניין הרוחני הבינלאומי (WIPO) [↑](#footnote-ref-1)
2. (Association for Molecular Pathology v. Myriad Genetics, Inc., 569 U.S. 576 (2013 [↑](#footnote-ref-2)